**ELŐTERJESZTÉS**



BALATONBERÉNY KÖZSÉG ÖNKORMÁNYZATI

KÉPVISELŐ-TESTÜLETÉNEK

**2024. november 21-i nyilvános ülésére**

**TÁRGY:**

**Helyi ingatlanadóztatási tevékenység ÁSZ-ellenőrzése**

**ELŐADÓ:**

Druskoczi Tünde

polgármester

**Tisztelt Képviselő-testület!**

Az Állami Számvevőszék (a továbbiakban: ÁSZ) feladatkörébe tartozik az önkormányzatok adóztatási tevékenységének ellenőrzése.

Az ÁSZ 2024. áprilisában ellenőrizte Balatonberény Község Önkormányzata képviselő-testületének az építményadóval, a telekadóval és a magánszemély kommunális adójával kapcsolatos rendeletalkotási tevékenységét, valamint a helyi adóhatóság feladatellátásának szabályszerűségét, célszerűségét és eredményességét. Az ellenőrzés célja volt annak megállapítása, hogy az Önkormányzat által bevezetett, ingatlanokat terhelő helyi adókra vonatkozó rendeleti szabályok összhangban vannak-e a helyi adópolitikai célokkal, tartalmuk tükrözi-e a település helyi sajátosságait és az adóhatósági feladatellátás biztosítja-e az önkormányzati bevételek feltárását és beszedését. Ennek keretében az ÁSZ értékelte, hogy az Önkormányzat által bevezetett, ingatlanokat terhelő helyi adókról szóló adórendelet, valamint az adóhatóság döntései, adóztatási gyakorlata a vonatkozó jogszabályokkal összhangban állnak-e.

Az ellenőrzés megállapításait és az adóztatási tevékenységre vonatkozó javaslatokat az előterjesztés mellékletét képező „Jelentés” tartalmazza. Csatoltam az előterjesztéshez a „Jelentés”-ben foglalt megállapításokkal kapcsolatban a helyi adóhatóság által tett észrevételeket is.

A „Jelentés”-ben meghatározott javaslat szerint a polgármesternek intézkednie kell a jelentés nyilvánosságra hozatalát követő 15 napon belül annak az Önkormányzat képviselő-testülete elé terjesztéséről. A jelentést a napirend tárgyalásáról szóló jegyzőkönyvvel együtt tájékoztatásul a Somogy Vármegyei Kormányhivatal részére is szükséges megküldeni.

Az ÁSZ tv. 33. § (1) bekezdésében foglaltak értelmében az ellenőrzött szervezet vezetője köteles a jelentésben foglalt megállapításokhoz kapcsolódó intézkedési tervet összeállítani és azt a jelentés kézhezvételétől számított 30 napon belül az ÁSZ részére megküldeni.

Kérem a T. Képviselő-testületet, hogy a „Jelentés”-ben foglaltakat vitassa meg és a határozati javaslatot fogadja el.

**Határozati javaslat:**

Balatonberény Község Önkormányzatának Képviselő-testülete megismerte az Állami Számvevőszék megállapításait az építményadóval, a telekadóval és a magánszemély kommunális adójával kapcsolatos önkormányzati tevékenységről és a helyi adóhatóság feladatellátásáról. Az „*Az önkormányzatok helyi adóztatási tevékenységének ellenőrzése – Ingatlanadóztatás*” című jelentésében foglaltakat tudomásul vette és felkéri a polgármestert a jelentésben foglalt javaslatok szerinti intézkedések végrehajtására, teljesítésére.

Határidő: 15 nap

Felelős: Druskoczi Tünde polgármester

Balatonberény, 2024. november 14.

Druskoczi Tünde sk.

polgármester