**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2024. november 21-i nyilvános ülésére**

**TÁRGY:**

**Balatonberény, Petőfi utca D-i oldala TRE szabályozás szerinti telekhatárok rendezésre hozott határozat módosítása**

**ELŐADÓ:**

**Druskoczi Tünde polgármester**

**Takácsné dr. Simán Zsuzsanna jegyző**

**Tisztelt Képviselő-testület!**

Balatonberény Község Önkormányzatának Képviselő-testülete 2024. februári ülésén döntött a település szerkezeti tervének és helyi építési szabályzatának módosáról.

A módosítások lakossági kezdeményezésre indultak, a rendezéssel érintett területek (érték megállapítás területarányos számítással) az alábbiak:

1. Balatonberény, 583/1 hrsz. közút megnevezésű 33 m2 területű,

önkormányzati vagyon nyilvántartási értéke 53.858.- Ft.

1. Balatonberény, 584/1 hrsz. közterület megnevezésű 98 m2 területű,

önkormányzati vagyon nyilvántartási értéke 159.943.- Ft

1. Balatonberény, 585/1 hrsz. közút megnevezésű 156 m2 területű,

önkormányzati vagyon nyilvántartási értéke 254.603.- Ft

1. Balatonberény, 587/1 hrsz. közút megnevezésű 234 m2 területű,

önkormányzati vagyon nyilvántartási értéke 381.904.- Ft

1. Balatonberény, 588/1 hrsz. közterület megnevezésű 171 m2 területű,

önkormányzati vagyon nyilvántartási értéke 279.084.- Ft.

A képviselő-testület a **91/2024.(VI.27.)** számú, majd az azt módosító **150/2024.(X.24.)** határozatával döntött, a polgármester megindította a Marcali Járási Hivatal Földhivatali Osztályánál (Földhivatalnál) a szükséges eljárást, melyet a hatóság a melléklet szerint elutasított.

**Az átvezetéséhez szükséges a hivatkozott KT. határozatot összhangba hozni a Földhivatal elvárásával, illetve a közlekedési hatóságtól meg kell kérni ehhez a hozzájárulásukat.**

Újra kell kezdeményezni az eljárást, amelyhez az alábbi döntési javaslatot terjesztem elő:

**Balatonberény Község Önkormányzata Képviselő-testületének …./2024.(XI.21.) határozata a 91/2024 (VI. 27.) képviselő-testületi határozat a) pontjának módosításáról**

Balatonberény Község Önkormányzatának képviselő-testülete

1. a 91/2024.(VI. 27.) határozatának a) pontját az alábbiak szerint módosítja:

Balatonberény Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-a alapján kezdeményezi az önkormányzat tulajdonát képező Balatonberény 583/1, 584/1, 585/1, 587/1, 588/1 hrsz-ú ingatlanok "közforgalom elöl el nem zárt magánút"-tá ~~megnevezésre~~ történő átminősítését, melyet követően az ingatlanokat a forgalomképes üzleti vagyonába sorolja át.

b) Felhatalmazza a polgármestert a Marcali Járási Hivatal Földhivatali Osztálya előtt az átminősítések átvezetésére irányuló eljárás kezdeményezésére, valamint felkéri a jegyzőt, hogy az ingatlan-nyilvántartásban a használati mód megváltozását követően az önkormányzat vagyongazdálkodásáról szóló rendelet módosítását készítse elő.

Az ingatlan-nyilvántartási eljárások díját a 2024. évi költségvetési tartaléka terhére biztosítja.

Határidő: értelemszerűen

Felelős: Druskoczi Tünde polgármester

Takácsné dr. Simán Zsuzsanna jegyző

Balatonberény, 2024. november 19.

Druskoczi Tünde s.k.

polgármester