ELŐTERJESZTÉS



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2024. NOVEMBER 21-EI

NYILVÁNOS ÜLÉSÉRE

**TÁRGY:**

**HELYI ESÉLYEGYENLŐSÉGI PROGRAM FELÜLVIZSGÁLATA**

**ELŐADÓ:**

**druskoczi tünde**

**POLGÁRMESTER**

**ELŐTERJESZTÉS**

**Készült:** Balatonberény Község Önkormányzat Képviselő-testületének 2024. november 21-ei nyilvános testületi ülésére

**Tárgy:** Helyi Esélyegyenlőségi Program felülvizsgálata

**Tisztelt Képviselő-testület!**

A hátrányos helyzetű társadalmi csoportok életkörülményeinek javítását szolgáló helyi esélyegyenlőségi program elkészítését az egyenlő bánásmódról és az esélyegyenlőség előmozdításáról szóló 2003. évi CXXV. tv. (továbbiakban: Ebktv.) 31. §-a írja elő a települési önkormányzatok számára.

A Helyi Esélyegyenlőségi Program (a továbbiakban: HEP): helyzetelemzésből (a továbbiakban: HEP HE) és intézkedési tervből (a továbbiakban HEP IT) áll, amely a helyzetelemzés során feltárt problémák komplex kezelése érdekében szükséges intézkedéseket tartalmazza.

Az Ebktv. 31. § (1) bekezdése szerint a települési önkormányzat öt évente, öt évre szóló helyi esélyegyenlőségi programot fogad el.

Balatonberény Község Képviselő-testülete a 2023-2027. évekre vonatkozó HEP-et, melynek része a HEP IT, a 206/2022.(XI.24.) számú határozatával fogadta el.

Az Ebktv. 31. § (4) bekezdése értelmében: A helyi esélyegyenlőségi program időarányos megvalósulását, illetve a (2) bekezdésben meghatározott helyzet esetleges megváltozását kétévente át kell tekinteni, az áttekintés alapján, szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

Az Ebktv. 31. § (6) bekezdése értelmében: A települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha az e törvény rendelkezéseinek megfelelő, hatályos helyi esélyegyenlőségi programmal rendelkezik.

A HEP elkészítésének szempontjait, az esélyegyenlőségi területeket és az érintett célcsoportokat a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet (a továbbiakban: Korm. rendelet) tartalmazza.

A Korm. rendelet 6. §-a értelmében a felülvizsgálatnak a következőkre kell kiterjednie:

* arra, hogy a helyzetelemzés továbbra is helytálló-e;
* a lejárt határidejű intézkedések teljesülésére és eredményeinek felmérésére;
* a módszertani útmutatónak való megfelelőségre.

Ha a felülvizsgálat alapján szükséges, a települési önkormányzat:

* módosítja a helyi esélyegyenlőségi programot, vagy
* új helyi esélyegyenlőségi programot fogad el.

A HEP időszaki felülvizsgálata, a HEP IT-ben foglaltak megvalósulásának figyelemmel kísérése és a kötelezettségek teljesítésének nyomon követése céljából a helyi esélyegyenlőségi fórumot 2024. október 29-én megtartottuk.

A HEP fórumon két javaslat hangzott el a HEP IT módosításával kapcsolatban, miszerint a települési szintű problémák közé két új intézkedés kerüljön be, az alábbiak szerint:

1. Szolgálati lakás kialakítása.
2. Külterület infrastrukturális fejlesztése.

A HEP-ben, a táblázatok cseréje miatt, a helyzetelemzési részt aktualizáltuk, az intézkedési tervet pedig kiegészítettük.

Az adattábláknak a tartalmát az Országos Területfejlesztési és Területrendezési Információs Rendszer (TeIR), a Központi Statisztikai Hivatal (KSH) adatbázisa, valamint a helyi adatgyűjtések szolgáltatták.

A felülvizsgálatot a Társadalmi Esélyteremtési Főigazgatóság (a továbbiakban: TEF) által működtetett esélyegyenlőségi mentori hálózat munkatársai segítik. A TEF esélyegyenlőségi mentorával a kapcsolatot a felülvizsgálat elvégzése céljából felvettük, az egyeztetések megtörténtek.

A képviselő-testületi döntést követően az elfogadott HEP dokumentumot, valamint a hiteles határozatot a települési önkormányzat a helyben szokásos módon közzé teszi, és megküldi a TEF részére.

Kérem aTisztelt Képviselő-testületet, hogy az előterjesztést vitassa meg és a határozati javaslat szerint hozza meg döntését.

Balatonberény, 2024. november 15.

Druskoczi Tünde s.k.

polgármester

**Határozati javaslat:**

Balatonberény Község Önkormányzat Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdésében foglaltak szerint a 2023-2027. évekre vonatkozó Helyi Esélyegyenlőségi Programot áttekintette és felülvizsgálta, a határozat melléklete szerinti módosításokkal elfogadja.

Balatonberény Község Önkormányzat Képviselő-testülete felkéri a polgármestert, hogy az elfogadott HEP dokumentumot, valamint a hiteles határozatot a települési önkormányzat a helyben szokásos módon tegye közzé, és küldje meg a TEF részére.

**Határidő:** a TEF részére határozati kivonat megküldése: 8 nap

**Felelős:** polgármester