**E L Ő T E R J E S Z T É S**



Előterjesztés

Balatonberényi Községi Önkormányzat Képviselő-testületének

2024. november 21-i nyilvános ülésére

Tárgy: Kiegészített döntés, a Balaton Fejlesztési Tanács által kiírt "Szolgálati lakások kialakítása a Balaton kiemelt üdülőkörzetében" tárgyú pályázaton való részvételről.

Előadó:

Druskoczi Tünde

polgármester

**Tisztelt Képviselő- testület!**

A Balaton Fejlesztési Tanács "Szolgálati lakások kialakítása a Balaton kiemelt üdülőkörzetében" tárgyú pályázatot hirdetett meg.

Önállóan támogatható tevékenységek:

új építésű ingatlanban, vagy meglévő, más használatú vagy használaton kívüli, önkormányzati tulajdonú épület felújítása (külső és belső), korszerűsítése, átalakítása, bővítése a megvalósítást követően szolgálati lakás rendeltetéssel.

A pályázat értelmében az önkormányzatok utólagos finanszírozással a projekt elszámolható összköltségének maximum 60%-ára pályázhat.

A fenntartási idő 10 év.

Lakás felújítás esetén a támogatás mértéke max. 30 millió Ft/lakás.

Az Önkormányzat áfa visszaigénylőként a nettó beruházási költségekre nyújtja be pályázatát.

Az előzetes egyeztetés alapján az önkormányzati tulajdonú Bartók B. u. 6/A. és 6/B- bérlakások felújítására esett a választás, amely épületek a beruházást követően funkcióváltással szolgálati lakásokká válnak. A lakások 1980-ban épültek meg és azóta jelentős felújítás nem történt.

A bekért, módosított költségvetések alapján, a lakások felújítási költsége, amely a határoló szerkezet hőszigetelését-, homlokzati nyílászáró cserét-, épületgépészeti és villamos felújítást tartalmaz:

Bartók Béla u. 6/A: 22.115.067.- Ft nettó

Bartók Béla u. 6/B: 22.386.172.- Ft nettó

A két lakás tető felújítása: 8.880.794.- Ft nettó

Összesen a tervezett építési költség: 53.382.033.- Ft nettó

A felújítási költségek mellé igénybe vett szolgáltatások kiadásai is merülnek fel, úgy mint tervező, közbeszerzési szakértő, műszaki ellenőr, projektmenedzser, valamint a kötelező nyilvánosság biztosítása. E szolgáltatások költségei a bekért árajánlatok alapján nettó 2.814.800 – Ft-t tesznek ki.

Így a projekt összköltsége nettó 56.196.833 Ft. A BFT 60%-s támogatási összege 33.718.100 Ft, az Önkormányzat által biztosítandó saját forrás 22.478.733 Ft.

Kérem, a T. képviselő testületet, a költségek ismeretében tárgyalják meg az előterjesztést és döntsenek a pályázaton való részvételről.

**Határozati javaslat:**

Balatonberény Község Önkormányzatának Képviselő-testülete megismerte és megtárgyalta a Balaton Fejlesztési Tanács által kiírt pályázat alapján, a Balatonberény, Bartók B. u. 6/A és 6/B bérlakások felújításának előkészített pályázati dokumentációját, mely a bérlakások funkcióváltását célozza szolgálati lakásokká.

A képviselő-testület pályázatot nyújt be a Balaton Fejlesztési Tanács pályázati felhívására, „Szolgálati lakások kialakítása Balatonberényben” címmel, a 8649 Balatonberény, Bartók Béla u 6/A (hrsz. 41/10) és Bartók Béla u 6/B (hrsz. 41/11) lakások felújítását tartalmazó műszaki dokumentáció alapján.

A pályázat támogatási aránya az összköltség 60%-a, így az Önkormányzat által biztosítandó saját forrás mértéke 40%, összege 22.478.733 Ft.

Az Önkormányzat vállalja a projekt megvalósítását, a 10 éves fenntartási kötelezettséget és biztosítja a szükséges saját erőt eredményes pályázat esetén az önkormányzat 2025. évi költségvetésében.

**Határidő**: 2024. november 28.

**Felelős:** Druskoczi Tünde polgármester

Druskoczi Tünde sk. polgármester